18. Vedtagelse af helhedsplan for 'Fremtidens Lilleåpark' og lokalplan nr. 433 Lilleåparken 
i Hadsten (Åben)
Tidl. politisk behandling BY, 17.12.24, pkt. 5
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage endelig stilling til Forslag til Helhedsplan for Fremtidens Lilleåpark og Forslag 
til lokalplan nr. 433 Lilleåparken i Hadsten, efter de har været fremlagt i offentlig høring.
Forslag til Helhedsplan for Fremtidens Ronnie Bruun er Byrådets vision for, hvordan den forestående 
klimatilpasning i parken kan være løftestang for en mere levende og oplevelsesrig park med højere 
biodiversitet, bedre tilgængelighed og flere aktiviteter til gavn for byens borgere og besøgende.
Tanken er, at Lilleåparken skal reetableres, forskønnes og aktiveres med udgangspunkt i vandhåndtering, 
klimatilpasning og områdets naturmæssige og rekreative kvaliteter.
Helhedsplanen skal desuden sammentænke byen og parken med klimatilpasning og kloakseparering, så 
parken i fremtiden kan bidrage til en positiv udvikling for både byliv og klimahåndtering. Helhedsplanen er 
en ikke-lovbunden plantype, der ikke i sig selv har retsvirkning for ejere og brugere inden for området. 
Forslag til lokalplan nr. 433 Lilleåparken i Hadsten skal muliggøre realisering af helhedsplan for Fremtidens 
Ronnie Bruun.
Lokalplanforslaget fastlægger herigennem de fysiske rammer for etablering af fem regnvandsbassiner, 
anlæg til sikring mod oversvømmelse, ændring og udbygning af stisystemet inkl. flere broer over [adresse], 
samt udlæg af arealer til rekreative faciliteter i [adresse].
De eksisterende stier i Lilleåparken bevares i vid udstrækning og der udlægges tracéer til nye stier. 
Desuden afsættes arealer, hvor der skal ske en særlig terrænbearbejdning fx i form af volde, diger og 
generelle terrænhævninger.
Størstedelen af den eksisterende beplantning, der rummer særligt karakteristiske beplantningsformationer, 
skal som udgangspunkt bevares og suppleres med ny beplantning i tilknytning til de nye anlæg, der 
muliggøres med lokalplanen.
Udførelse af de fysiske anlægsarbejder i Lilleåparken skal følge Favrskov Forsynings kloakseparering i 
Hadsten og forventes igangsat i 2025. 
Lokalplanforslaget er miljøvurderet i forhold til emnerne biologisk mangfoldighed, flora og fauna, vand, 
landskab og kumulative forhold.
Forslag til helhedsplan og forslag til lokalplan med den tilknyttede miljørapport har været fremlagt i offentlig 
høring i perioden fra 6. januar til 3. marts 2025. Der er i perioden indkommet otte høringssvar, som er 
Byråd
27. maj 2025  19:00
vedlagt som bilag. Herudover er Teknik og Miljøs notat med bemærkninger til høringssvarene og 
anbefalinger vedlagt som bilag.
VURDERING
Fire af de modtagne høringssvar er indsendt af naboer til Lilleåparken, der er bekymrede for den fremtidige 
brug af parken og en forventning om støj fra brugere af parken. Bekymringerne omhandler også mulige 
insektgener pga. regnvandsbassiner og spørgsmål om grundvand og dræn. 
To høringssvar er fra hhv. DCH Hadsten og Lions Club Hadsten, der er brugere af Lilleåparken, og de er 
bekymrede for deres fremtidige mulighed for at bruge parken i takt med, at lokalplanen realiseres. 
Et høringssvar er indsendt af Favrskov Forsyning, hvis kommende projekter med anlæg af 
regnvandsbassiner er reguleret i lokalplanen.
Et høringssvar er fra Elnetselskabet N1, der har mellemstrømskabler i lokalplanområdet.
Teknik og Miljø anbefaler, at høringssvarene fra Favrskov Forsyning og Lions Club Hadsten giver anledning 
til at lempe formuleringerne i lokalplanens konkrete bestemmelserne om, at regnvandsbassinerne skal 
placeres inden for nøjagtigt afgrænsede felter. Ved imødekommelse af de ønskede ændringer i 
bestemmelserne sikres det, at konkrete projekter, der kun i mindre grad afviger fra lokalplankortet, vil kunne 
vurderes at være i overensstemmelse med lokalplanen. Det vil altid være en konkret vurdering, hvorvidt et 
projekt er i overensstemmelse med lokalplanen. Samtidigt foreslås det, at kortbilag 2 ændres, så det 
udlagte regnvandsbassin umiddelbart øst for renseanlægget placeres så tæt på renseanlægget som muligt. 
Herved skabes mere plads til afviklingen af [adresse]. Samtidigt udtages en mindre del af de 
rekreative stier i dette område for at øge pladsen til afvikling af Lilleåmarkedet.
Teknik og Miljø anbefaler også, at signaturen for diget ved renseanlægget ændres så det placeres nærmere 
det sydvestlige hjørne på renseanlæggets areal i overensstemmelse med forslaget fra Favrskov Forsyning. 
ØKONOMI
Helhedsplanen og lokalplanen vil isoleret set ikke have økonomiske konsekvenser for kommunen.
Favrskov Forsyning skal finansiere anlæg og drift af de af planen omfattede regnvandsbassiner i parken. 
De rekreative elementer i planen vil skulle finansieres af Favrskov Kommune, idet der supplerende afsøges 
mulighed for opnåelse af medfinansiering fra eksterne puljer og fonde.
INDDRAGELSE
Planforslagene har i overensstemmelse med planloven været i offentlig høring fra 6. januar til 3. marts 
2025.
INDSTILLING
Direktøren for Teknik og Miljø indstiller til Byrådet:
1.
At Forslag til Helhedsplan for Fremtidens Lilleåpark vedtages endeligt uden ændringer.
2.
At Forslag til lokalplan nr. 433 Lilleåparken i Hadsten vedtages endeligt med ovennævnte ændringer.
BESLUTNING
Plan- og Landdistriktsudvalget, 5. maj 2025:
Fraværende: Ditte Olsen
Indstilles godkendt. 
Økonomiudvalget, 20. maj 2025:
Fraværende: Ingen
Indstilles godkendt.
Byrådet, 27. maj 2025:
Fraværende: Christine Krogh, Aksel Schmidt
Godkendt.
Bilag

Modtagne høringssvar (3895815)

Vurdering af høringssvar (3874310)

Forslag til Helhedsplan for 'Fremtidens Lilleåpark' (3812749)

Forslag til lokalplan nr. 433 Lilleåparken i Hadsten (3819836)

Miljørapport til lokalplan nr. 433 Lilleåparken i Hadsten (3824861)
